[----------------------------]σω[----------] [-------]ων ζηθου ειπαν επε[ιδη διοφαντος ασκλ]α[πι]οδωρου σινωπευς φιλος [μεν και] [ευεργετας αμων] εων πιστε[υ]ομενος δε κα[ι τιμωμενος ου]θενος ησσον υπο βασιλεος μιθραδατα ευπα[τορος] δια παντος αγαθου παραιτιος γινεται ε[καστωι] αμων επ[ι] τα καλλιστα και ενδοξοτατα τον [βασ]ιλεα προτρεπομενος παρακληθεις δ υπ αυτου [και] τον ποτι σκυθας πολεμον αναδεξαμενος [και] παραγενομενος εις ταν πολιν αμων επανδρως παντι τωι στρατοπεδω ταν εις το περαν διαβα[σι]ν εποησατο. παλακου δε του σκυθαν βασιλειος αιφνιδιως επιβαλοντος μετα οχλου πολλου παρα[τα]ξαμενος εν χρειαι τους ανυποστατους δοκουντας ειμεν σκυθας τρεψαμενος πρωτον απ αυ[τω]ν εποησε βασιλεα μιθραδαταν ευπατορα τροπαιον αναστασαι τους δε παροικουντας ταυρους υ[φ ε]αυτον ποησαμενος και πολιν επι του τοπου συνοικιξας εις τους κατα βοσπορον τοπους εχωρι[σθη] και πολλας και μεγαλας εν ολιωι χρονωι πραξεις επιτελεσας παλιν εις τους καθ αμε τοπους [ε]πε[στ]ρεψε και παραλαβων τους εν ακμαι των πολιταν εις μεσαν ταν σκυθιαν προηλθε. παραδοντων δε [αυτ]ωι σκυθαν τα βασιλεια χαβαιους και νεαν πολιν σχεδον παντας υπακοους συνεβα γενεσθαι [βα]σιλει μιθραδαται ευπατορι εφ οις ο δαμος ευχαριστων ετιμασε ταις καθηκουσαις αυτον τιμαις [ω]ς απολελυμενος ηδη τας των βαρβαρων επικρατειας. των δε σκυθαν ταν εμφυτον [α]υτοις αθεσιαν εκφανη καταστασαντων και του μεν βασιλειος αποσταντων τα δε πρα[γμ]ατα εις μεταβολαν αγαγοντων δι ας αιτιας βασιλειος μιθραδατα ευπατορος διοφαντον [πα]λιν εκπεμψαντος μετα στρατοπεδου καιπερ του καιρου συγκλειοντος εις χειμωνα διο[φα]ντος αναλαβων τους ιδιους και των πολιταν τους δυνατωτατους ωρμασε μεν επ αυτα [τα β]ασιλεια των σκυθαν κωλυθεις δε δια χειμωνας επιστρεψας επι τα παραθαλασσια κερκινιτιν [μεν] ελαβετο και τα τειχη τους δε τον καλον λιμενα κατοικουντας πολιορκειν επεβαλετο. παλα[κο]υ δε συνεργειν τον καιρον εαυτωι νομιζοντος και συναγαγοντος τους ιδιους παντας ετι δε [και] το των ρευξιναλων εθνος συνεπισπασαμενου α δια παντος χερσονασιταν προστατουσα [πα]ρθενος και τοτε συμπαρουσα διοφαντωι προεσαμανε μεν ταν μελλουσαν γινεσθαι πραξιν [δια τ]ων εν τωι ιερωι γενομενων σαμειων θαρσος δε και τολμαν ενεποιησε παντι τωι στρατοπε[δωι 0]ιοφαντου δε διαταξαμενου σωφρονως συνεβα το νικαμα γενεσθαι βασιλει μιθ[ρ]αδα[ται ευ]πατορι καλον και μναμας αξιον εις παντα τον χρονον των μεγ γαρ πεζων ητοι τις η ου[θεις εσω]θη των δε ιππεων ου πολλοι διεφυγον ουδενα δε χρονον αργον παρεις παραλαβων [το στρατοπεδον] ακρου του εαρος επι χαβαιους και νε[αν π]ολιν ελθων παντι τωι βαρει [-----]μσ[-]ω[--]ι[-------- ωστε τους μεν --------] δ-εε[--]-φυγειν τους δε λοιπους σκυθας περι των καθ εαυτου[ς -----] τωι βουλευσασθαι. εις τε τους κατα βοσπορον τοπους χωρισθε[ι]ς και [καταστα]σαμενος και τα ενθινα καλως και συμφεροντως βασιλει μιθραδαται ευπα[τορι] των περι σαυμακον σκυθαν νεωτεριξαντων και τον μεν εκθρεψαντα αυτον [βα]σιλεα βοσπορου παιρισαδαν ανελοντων αυτωι δ επιβουλευσαντων διαφ[υγων τον] κινδυνον επεβα μεν επι το αποσταλεν επ αυτον υπο των πολιταν πλοιον παραγ[ενο]μενος δ[ε] και παρακαλεσας τους πολιτας συνεργον προθυμον εχων τον εξ[απο]στελλοντα βασιλεα 0[ι]θραδαταν ευπατορα παρην εχων ακρου του εαρος σ[τρα]τοπεδον πεζικ[ο]ν τε και ναυτικον παραλαβων δε και των πολιταν επιλεκτους εμ πληρωμασι τρισι ορμαθεις εκ τας πολεος αμων παρελαβ[ε] μεν θεοδοσιαν και παντικαπαιον τους δε αιτιους τας επαναστασεο[ς] τιμωρησαμενος και σαυμακον τον αυτοχειρα γεγονοτα βασιλεος παιρισαδα λαβων υποχειριον εις ταν βασιλειαν εξαπεστειλε τα δε πραγματα ανεκτ[α]σατο βασιλει μιθραδαται ευπατορι. ταις τε πρεσβειαις ταις αποστελλομεναις υπο του δαμου συνεργων εις παν το συμφε[ρ]ον χερσονασιταις ευνουν εαυτον και φιλοτιμον παρεχεται. οπως ουν και ο δαμος τοις ευεργεταις εαυτου τας καθηκουσας φαινηται χαριτας αποδιδους δεδοχθαι ται βουλαι και τωι δαμωι στεφανωσαι διοφαντον ασκλαπιοδωρου χρυσεωι στεφανωι παρθενειοις εν ται πομπαι το αναγγελμα ποιουμενων των συμμναμονων ο δαμος στεφανοι διοφαντον ασκλαπιοδωρου σινωπεα αρετας ενεκα και ευνο[ι]ας τας εις αυτον. σταθημεν δε αυτου και εικονα χαλκεαν ενοπλον εν ται ακροπολε[ι] παρα τον τας παρθενου βωμον και τον τας χερσονασου περι δε τουτων επιμελε[ς] γενεσθαι τοις επιγεγραμμενοις αρχουσι οπως οτι ταχιστα και καλλιστα γενηται αναγραψαι δε και το ψαφισμα εις ταν βασιν του ανδριαντος το δε εις ταυτα γενομενον αναλωμα δομεν τους ταμιας των ιερων. ταυτ εδοξε βουλα[ι] και δαμωι μηνος διονυσιου εννεακαιδεκαται βασιλευοντος αγελα του λ[α]γορινου προαισυμνωντος μηνιος του ηρακλειου γραμματευοντος δαμ[ασικλ]ειος του αθαναιου.
N. Black Sea — Chersonesos — ca. 107 BC — IosPE I 185
 ca. 107 BC 